Ixef wis kraḍ Akenni n yiḍrisen seg tama n uwadem amawal yemgaraden ɣef winna n tmacahut. D annect-agi i d-yeslalayen abeddel n talɣa n udiwenni, akken ad tiɣzif neɣ ad tiwzil. Nufa-d diɣ belli talɣa i nessen ɣef udiwenni tɣab di kra n tezlatin imi amedyaz yessawel-itt-id amzun d aneḍru. Nwala-d diɣ tawelha s udiwenni ɣer tmacahut. Tagi, tella-d kan di tezlit n Baba inuba. Yerna neẓra-d amek i ikeččem udiwenni ɣer tnefsit n yiwudam dayen ur nelli di tmucuha imi di tezlit, amedyaz yessaweḍ-aɣd s telqay amek i ttḥulfun yiwudam. Tizlit n Tfunast igujilen d Mqidec ur tent-id-nwala ara acku ulac deg-sent adiwenni.